פארק האגמים, נשר

פארק האגמים הוא פארק שעיריית נשר מקדמת את הקמתו כחלק ממיזם שיקום הקישון והאגמים בנשר. התוכנית היא ליצור פארק שבו האגם המזרחי הקטן יהפוך למרכז פעילות ספורטיבית, והאגם המערבי הגדול יישאר טבעי לבעלי חיים ועופות.

היווצרותם של האגמים
250px|ממוזער|שמאל|פסלים של דינה מרחב. צילום משנת 1995. רוב הפסלים נעלמו בשנת 2023, למעט הפסל "אל השמש" ששוכן במרכז המעגל
250px|ממוזער|שמאל|פסל "אל השמש"" של הפסלת דינה מרחב בשטח של הפארק, בפברואר 2024

האגמים נוצרו מעליית מי תהום כתופעת לוואי לחציבה וכרייה של קרקע על ידי מפעל המלט "נשר" לשם הפקת חרסית לשם ייצור צמנט פורטלנד. האגמים כונו "מחפרים" בפי עובדי המפעל ומכאן רווח שמם בפי תושבי נשר. במשך השנים ייצור המלט במפעל בנשר פסק ועבר למפעל נשר רמלה. האגמים נותרו על עומדם כשהשטח סגור למבקרים. בעקבות החלטת הבעלים של בית החרושת, כלל תעשיות, לבנות שכונה במחצבת נשר הישנה ועל שטח המפעל של נשר שעומד לפני סגירה, הועברו שטחי האגמים לבעלות העיר נשר. עיריית נשר הצליחה לקבל תקציב של 40 מיליון ש"ח מהקרן לשיקום מחצבות ובשיתוף איתה החלו במיזם שנקרא פארק האגמים, במסגרתו יהיו האגמים לאתר תיירות ונופש בעיר.

250px|ממוזער|שמאל|נוף אל האגמים. במרכז התמונה גבעת העמדות

תוכנית השיקום של הפארק

במסגרת תוכנית חינוך סביבתי עיריית נשר תנגיש לציבור ותשקם את הקישון ואת אזור האגמים בנשר כמו גם את נשר מפעלי מלט ישראליים. העייריה תפתח סביב האגמים פעילות תיירותית ואתר נופש. במסגרת פרויקט רחב ובשיתוף תלמידי העיר העירייה מבקשת להעלות את המודעות לסביבה ושימור הטבע והנוף במקום.

במסגרת התכנון העתידי לפארק האגמים וכחלק מתוכנית המתאר המחוזית מתוכנן שיסללו באזור שבילי אופניים וצעידה, יוצבו ספסלים, יינטעו עצים ופרחים. אבן פינה הונחה בטקס להקמתו של “שביל שותפות”, דרך בה נשקף הנוף לפארק האגמים. במסגרת תוכנית חינוכית שגובשה בעיריית נשר בשיתוף המועצה לישראל יפה ומפעל נשר תלמידי האזור יילמדו וייסיירו בסביבותיו של נחל הקישון ובאזור האגמים. התלמידים יחקרו את הטבע ואת הסביבה באזור.
עלות התכנית הצפויה היא למעלה מ-40 מיליון ש"ח.

פארק הפסלים מרחב-נשר
בשנת 1989 פנה יהודה יזרעאלי מנהל מפעל נשר חיפה שבעיר נשר אל הפסלת דינה מרחב, וסיפר לה על חזונו ליצירת פיסול סביבתי תוך שימוש במאגרי הענק של גרוטאות הברזל שהיו בעבר מכונות שייצרו מלט.

בעקבות כך יצרה מרחב בשנת 1995 פארק פיסול תעשייה בשטח מצידו הצפוני של כביש 75 שבו מתוכנן על ידי עיריית נשר פארק האגמים. פסלים הוצבו גם בתוך שטח המפעל שנסגר בשנת 2020. פסל אחד הוצב בשער המפעל בצמוד לדרך בר יהודה היום ממזרח ובצמוד לאצטדיון נשר. זה היה הפסל הראשון של דינה מרחב במסגרת פרויקט הפסלים בשיתוף פעולה עם המפעל.
חברת "נשר" הפיקה בשנת 1996 חוברת בשם "מרחב-נשר, פארק פיסול תעשייה" המתעדת את יצירת הפסלים תוך כדי עבודה, ואת הפסלים עצמם לאחר שהוצבו המקומות השונים.

בשנת 2023 חלק גדול מהפסלים ניזוקו על ידי גנבי מתכות. בשטח שבתוך פארק האגמים שרד רק הפסל המרכזי עשוי מברזל ששמו "אל השמש".

התנגדויות ועררים לתוכנית
בינואר 2024 פורסמה תוכנית פיתוח לפארק האגמים בנשר להפקדה ולהתנגדויות הציבור. התוכנית, בניהול עיריית נשר, כוללת שינוי תוואי הדרך והקמת תשתיות חדשות כגון חניון, מבנים ושבילי הליכה, תוך ניצול שטחי מחצבת נשר הישנה. היא מתבססת על תוכנית שאושרה בשנת 2019. סקר עצים שנערך כחלק מהתוכנית בחן 6,751 עצים, והמליץ לכרות 2,411 עצים, רובם עצי אשל הפרקים, לצורך פיתוח תשתיות הפארק.

התוכנית עוררה שלוש התנגדויות עיקריות:
חריגה מגבולות הפארק המתוכנן (הקו הכחול), כאשר סקר העצים כלל עצים מחוץ לשטח המוגדר.
פגיעה אפשרית בגן הפסלים של הפסלת דינה מרחב ואי-התחשבות באפשרות שיקומו.
חששות סביבתיים נוספים, כולל עומס תחבורתי והשפעה על איכות החיים, במיוחד לאור תחזיות לגידול אוכלוסייה בעיר.

באפריל 2024 התקיימה ישיבת התנגדויות בוועדה המרחבית "מורדות הכרמל". הוועדה קיבלה חלקית את ההתנגדויות בנוגע לסקר העצים, והטיפול בנושא גן הפסלים הועבר לעיריית נשר ולקרן לשיקום מחצבות.

בינואר 2026 התפרסם שעיריית נשר פנתה לפקיד היערות בבקשת רישיון כריתה של 2,100 עצים. פקיד היערות לא אישר את כל הכריתה שעריית נשר ביקשה. הוא החליט לשמר מהעצים שנועדו לכריתה 722 עצים, מתוכם 49 עצי אקליפטוס המקור, והיתרה עצי אשל הפרקים. בנוסף אמר שהערך החלופי  שעיריית נשר תצטרך לשלם על העצים שייכרתו הוא: 11,126,184 ש"ח, במקום 959,687 ש"ח כפי שנרשם בסקר העצים. לדברי ברקאי הסקר היה לקוי בנושא חישוב ערכיות העצים.

הקמת הפארק
250px|ממוזער|שמאל|הצגת כתב אבן הפינה החתום לפני הכנסה לבקבוק וכיסויו בבטון. מימין השר אלי כהן, משמאל רועי לוי ראש עיריית נשר, 30 בדצמבר 
ב- 9 ביולי 2024 פרסמה הוועדה המרחבית לתכנון ובנייה מורדות הכרמל את אישור תוכנית פארק האגמים. ב-19 ביולי 2024 פרסמה עיריית נשר כי הקרן לשיקום מחצבות יצאה למכרז תכנון ולביצוע של פארק האגמים

ב-8 בדצמבר 2025 פרסם רועי לוי ראש העיר נשר פנייה לציבור להגיע לטקס הנחת אבן הפינה של הפארק שיתקיים ב-30 בדצמבר 2025 בנוכחות שר האנרגיה אלי כהן העבודות בפארק החלו בסוף נובמבר 2025. ב-30 בדצמבר 2025 התקיים טקס הנחת אבן הפינה בנוכחות השר אלי כהן, יושב ראש הקרן לשיקום מחצבות והמנכ"ל ותושבי נשר.

גלריית תמונות

קישורים חיצוניים

 פוראת נסאר, האגם הסודי של נשר, 24 בדצמבר 2020, מאקו
 בועז כהן, חברי הקרן לשיקום מחצבות הגיעו לנשר לסיור בפארק האגמים העתידי, כלבו, 12 במרץ 2022
 מחצבת האגמים נשר, אתר הקרן לשיקום מחצבות
 355-1095835 פארק האגמים, נשר באתר תב"ע.קום
 יו״ר קק"ל ביקר בנשר והתרשם מתוכניות הפיתוח הצפויות באתר חדשות חיפה והקריות, ב-8 בדמצבר 2021
 פארק האגמים נשר באתר הוועדה המרחבית לתכנון ובניה מורדות הכרמל
 תוכנית 355-1095835 מכ/886/א - פארק האגמים, נשר באתר מינהל התכנון. הופקד ב-21 בינואר 2024
 בתיה גלעדי, ממש מתחת לאף של הרשויות המפקחות, נעלם פארק הפסלים בנשר, רדיו חיפה, 21 באפריל 2024


ביאורים

הערות שוליים

קטגוריה:נשר (עיר): גאוגרפיה
קטגוריה:נשר מפעלי מלט ישראליים
קטגוריה:נשר (עיר): היסטוריה
קטגוריה:עמק זבולון
קטגוריה:נשר (עיר): אתרי טבע עירוני
קטגוריה:נשר (עיר): מחצבות